# Beograd

Kêr-benn ha brasañ kêr Serbia eo Beograd, pe Belgrad (Београд e serbeg), e kember ar stêrioù Sava ha Danav. Emañ en ur distrig anvet "Kêr Veograd" (Град Београд/Grad Beograd). Hervez niveradeg 2022 e oa 1 197 714 a dud o chom e kêr ha 1 681 405 a dud gant ar fabourzhioù.
« Kêr gwenn » a dalv he anv hag aloubet e voe 40 gwech en he hir a istor. Tro-ha-tro e voe keltiek roman, bizantion, hungarat, serb, aostrian, otoman, serb, yougoslaviat e 1918 ha kêr-benn Serbia en-dro adalek 2006.

## Istor

Da gentañ e oa meuriadoù henvalkanek o chom er c'horn-bro, en o zouez an Draked hag an Daked. Aloubet e voe ar vro gant ar Gelted kozh e -279, ha kemeret e voe kêr gant ar Scordisci hag a anvas anezhi Singidūn (dūn a dalv "kreñvlec'h"). Tizhet e voe kêr gant lu ar Romaned e -54/-53, romanekaet e voe an anv ganto e Singidunum, ha laket e voe e proviñs roman Moesia. E 395 e tremenas al lec'h dindan veli Impalaeriezh roman ar Reter. En tu all d'ar stêr Sava, e-tal Singidunum, edo kêr geltiek Taurunum (Zemun) ; ur pont a oa etrezo a-hed ar mareoù roman ha bizantion.

## Kenober etrebroadel
### Gevelladennoù

Gevellet eo Beograd gant ar c'hêrioù amañ da-heul$^,$$^,$.
* Chicago (SUA) - kêr-c'hoar abaoe miz Even 2005
* Coventry (Bro-Saoz) - kêr c'hevell abaoe 1957
* Lahore (Pakistan) - kêr-c'hoar abaoe 2007
* Tel Aviv (Israel) - kêr-c'hoar abaoe 1990
* New Delhi (India)
* Belgrade (Namur) (Belgia) - kêr c'hevell abaoe 1973

### Stummoù all kenober ha mignoniezh

* Aten (Gres) (Emglev mignoniezh ha kenober - miz Du 1966)
* Banja Luka (Bosnia-Herzegovina) (Emglev kenober - 2005)
* Berlin (Alamagn) (Emglev kenober ha mignoniezh - miz Du 1978)
* Düsseldorf (Alamagn) (Emglev kenober - miz C'hwevrer 2004)
* Kiev (Ukraina) (Emglev kenober - miz Mae 2002)
* Madrid (Spagn) (Emglev kenober - miz Mae 2001)
* Milano (Italia) (mémorandum pour un accord ville à ville - miz Du 2000)
* Moskov (Rusia) (Program kenober 2003/2004 - miz Kerzu 2002)
* Beijing (Republik Pobl Sina) (Emglev kenober - miz Here 1980)
* Roma (Italia) (Emglev mignoniezh ha kenober - miz Here 1971)

#### Lizheroù mennadiñ sinet gant kêrioù-penn eus Yougoslavia kozh

* Ljubljana (Slovenia) (miz Here 2003)
* Skopje (Makedonia) (miz Even 2006)
* Zagreb (Kroatia) (miz Here 2003)

### Enorioù broadel hag etrebroadel

Meur a enor broadel hag etrebroadel zo bet deroet da gêr Veograd, en o zouez al Lejion a enor gall e 1920, Kroaz ar Brezel Tchekoslovakia, Sterenn Karađorđe hag Urzh an haroz broadel Yougoslavia. An enor-mañ a voe roet dezhi d'an 10 a viz Here 1974 evit lidañ deizh-ha-bloaz dibenn an ac'huberezh nazi e-pad an Eil Brezel-bed. E 2006 e voe deroet dezhi gant ar gelaouenn Foreign Direct Investment eus ar Financial Times an titl a Gêr an Dazont en Europa ar Su.

## Liammoù diavaez

* (sr)(en)(de) Lec'hienn ofisiel Beograd

## Notennoù ha daveoù

* ↑ "Beograd" hervez KerOfis (Ofis Publik ar Brezhoneg)
* ↑ (en) 'International Cooperation'. Kavet : 21/05/2023.
* ↑ (bs) 'Medjunarodni osnosi'. Kavet : 21/05/2023.
* ↑ (en) 'Lahore and Chicago to be declared twin cities'. Kavet : 21/05/2023.
* ↑ 'Belgrade (Belgique)'. Kavet : 21/05/2023.
* ↑ (fr) 'Ordre de la Légion d'honneur - Villes étrangères'. Kavet : 21/05/2023.
* ↑ (en) 'Flags ans Arms of Serbia'. Kavet : 21/05/2023.
* ↑ (sr)(en) 'Belgrade - City of the Future in Southern Europe'. Kavet : 21/05/2023.
a vo kavet e Wikimedia Commons.